CELEX: 62020TN0475
Language: bg
Date: 2020-08-09 00:00:00
Title: Дело T-475/20: Жалба, подадена на 9 август 2020 г. — LE/Комисия

30.11.2020   
            
            
               BG
            
            
               Официален вестник на Европейския съюз
            
            
               C 414/36
            
         
      Жалба, подадена на 9 август 2020 г. — LE/Комисия
      (Дело T-475/20)
      (2020/C 414/57)
      Език на производството: английски
      
         Страни
      
      
         Жалбоподател: LE (представител: M. Straus, адвокат)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решение от 9 юни 2020 г. на Комисията C(2020) 3988 окончателен и свързаните с него решение и дебитни известия, както и неговото изпълнение и прилагане от Комисията и от евентуално оправомощените органи в съответствие с член 299 ДФЕС,
               
            
                  —
               
               
                  да постанови решение или вземе такива други мерки, които приеме за справедливи и подходящи, и
               
            
                  —
               
               
                  да осъди Комисията да плати съдебните разноски, включително адвокатските хонорари.
               
            
         Основания и основни доводи
      
      Жалбоподателят изтъква следните основания в подкрепа на жалбата си.
      
                  1.
               
               
                  Продължителност и липса на преценка на релевантните факти:
                  
                              —
                           
                           
                              на Комисията ѝ трябвали повече от пет години без пълна прозрачност за проверките и отказа ѝ да позволи на жалбоподателя да представи допълнителни искания и/или да изпълни исканията му за информация и мотиви. Представянето от страна на Комисията е непълно, неточно и в несъответствие със законодателството за оценка, проверка и контрол на субсидиите.
                           
                        
            
                  2.
               
               
                  Равно третиране и прозрачност:
                  
                              —
                           
                           
                              прекратяването на споразумението нямало валидно основание, като Комисията е игнорирала факта, че в споразумението не е предвидено прекратяване.
                           
                        
            
                  3.
               
               
                  Принципи на добро управление:
                  
                              —
                           
                           
                              Комисията не действала в съответствие с принципите на добро управление, т.е. отговорно водене на обществените дела и управление на публичните средства.
                           
                        
            
                  4.
               
               
                  Липса на достатъчно мотиви и равно третиране:
                  
                              —
                           
                           
                              решението и свързаното с него решение нямат солидни и точни мотиви и им липсва прозрачност и отвореност. В допълнение във връзка с това са извършени действия в нарушение на принципа на равно третиране.
                           
                        
            
                  5.
               
               
                  Принцип на добра администрация:
                  
                              —
                           
                           
                              Комисията се ограничила до това да се позовава постоянно на предишните си решения, които били еднакво немотивирани и еднакво не се основавали на принципа на добра администрация и на други посочени принципи. Поради това нямало съответствие в достатъчна степен с принципите на вземане на решения.
                           
                        
            
                  6.
               
               
                  Липса на информация:
                  
                              —
                           
                           
                              жалбоподателят не получил никакви доклади и прегледи, включително пълно копие от одитните доклади, така че не бил в състояние да прегледа и оцени изчисленията, констатациите и мотивите в тях.